[ca] El present Treball Fi de Grau expressa la gran importància de la motivació en els xiquets de quatre anys. Aquests, es troben en un moment d'interès, exploració i descobriment per tot el que els envolta, les relacions personals i la seua autonomia, per a desembolicar-se en accions quotidianes de la vida. És per això necessari, que l'escola estiga completament immersa en aquesta etapa i els proporcione tot allò que necessiten; perquè els ajudarà a créixer tant a nivell acadèmic com personal. La meua experiència en les pràctiques docents, m'ha fet despertar la importància que cada xiquet siga el propi protagonista del seu aprenentatge, i pel mateix motiu, considere que el centre educatiu ha de promoure aprendre a través de mètodes d'aprenentatges, metodologies actives i activitats dinàmiques; ja que serà clau perquè des de la infància desenvolupen el seu coneixement, estiguen motivats, i al seu torn, tinguen interès per aprendre. En aquest sentit, perquè siga possible l'anteriorment dit, en el present document, des del seu inici es proposa argumentar i incorporar estratègies metodològiques, a les aules d'infantil, que fomenten la motivació cap a l'aprenentatge, donant-nos suport en diferents autors, pedagogs i docents que ho sustenten. I seguidament, les estratègies educatives innovadores compreses en l'actualitat, malgrat estar teòricament explicades, es visualitzaran després amb una unitat de programació basada en l'interès i la motivació que tenen els xiquets de quatre anys del Col·legi Santa Ana pel Pol Nord, els animals que habiten en ell i el canvi climàtic del qual s'ha de conscienciar per ser un problema actual. La unitat de programació també enfortirà al seu torn les relacions interpersonals entre iguals, el respecte, l'ajuda i els valors, perquè des d'edats primerenques s'ha de treballar l'educació i inclusió.

[en] This Final Degree Project expresses the great importance of motivation in four-year old children. They are at a time of interest, exploration and discovery of everything that surrounds them, personal relationships and their autonomy, to develop in everyday actions of life. It is therefore necessary that the school is completely immersed in this stage and provides them with everything they need, as it will help them grow both academically and personally. My experience in teaching practices has made me realize the importance of each child being the protagonist of their own learning, and for the same reason, I believe that the school should promote learning through learning methods, active methodologies and dynamic activities, since it will be key to develop their knowledge from childhood, they are motivated, and in turn, have an interest in learning. In this sense, and in order to make the above possible, this document, from the beginning, proposes to argue and incorporate methodological strategies in the preschool classrooms that promote motivation for learning, based on different authors, pedagogues and teachers who support it. And then, the innovative educational strategies currently understood, despite being theoretically explained, will be visualized after a programming unit based on the interest and motivation of the four year old children of Colegio Santa Ana for the North Pole, the animals that inhabit it and climate change which should be made aware of as a current problem. The programming unit will also strengthen interpersonal relationships between equals, respect, help and values, since education and inclusion should be worked on from an early age.